LIGJ
Nr. 44/2017

PËR DISA SHTESA NË LIGJIN NR. 9917, DATË 19.5.2008, “PËR PARANDALIMIN E PASTRIMIT TË PARAVE DHE FINANCIMIT TË TERRORIZMIT”,
TË NDRYSHUAR
Në mbështetje të neneve 78 dhe 83, pika 1, të Kushtetutës, me propozimin e një deputeti, KUVENDI
I REPUBLIKËS SË SHQIPËRISË VENDOSI:
Në ligjin nr. 9917, datë 19.5.2008, “Për parandalimin e pastrimit të parave dhe financimit të terrorizmit”, të ndryshuar, bëhen shtesat e mëposhtme:
Neni 1

Në nenin 22 bëhen këto shtesa:
1. Në shkronjën “e”, pas fjalëve “Prokurorinë e Përgjithshme” shtohen fjalët “Prokurorinë e Posaçme”
dhe pas fjalëve “Policinë e Shtetit” shtohen fjalët “Byronë Kombëtare të Hetimit”.




2. Pas shkronjës “ll” shtohet shkronja “m” me këtë përmbajtje: “m) ushtron çdo detyrë tjetër që i jepet me ligj.”.

Neni 2

Në nenin 22/1, pas paragrafit të parë shtohet një paragraf me këtë përmbajtje:
“Informacioni apo të dhënat e dërguara në zbatim të ligjit “Për rivlerësimin kalimtar të gjyqtarëve dhe prokurorëve në Republikën e Shqipërisë” trajtohen në përputhje me parashikimet e atij ligji.”.

Neni 3

Në nenin 23, pika 2, pas fjalëve “Prokurorin e Përgjithshëm” shtohen fjalët “Drejtuesin e Prokurorisë së Posaçme” dhe pas fjalëve “Inspektorin e Përgjithshëm të ILDKP-së” shtohen fjalët “Drejtorin e Byrosë Kombëtare të Hetimit”.

Neni 4

Ky ligj hyn në fuqi 15 ditë pas botimit në Fletoren Zyrtare. Miratuar në datën 6.4.2017
Shpallur me dekretin nr. 10149, datë 19.4.2017, të Presidentit të Republikës së Shqipërisë, Bujar
Nishani
